turjo4nis/wikipedia-bn-dump-20250701 huggingface dataset:
ব্যাং-ঙ্গোস-পা-রিন-স্গাং

ব্যাং-ঙ্গোস-পা-রিন-স্গাং () (১৯০১-১৯৪৫) একজন তিব্বতী প্রকৌশলী ছিলেন।

সংক্ষিপ্ত জীবনী 
ব্যাং-ঙ্গোস-পা-রিন-স্গাং লাসা শহরের আধিকারিক স্কাল-ব্জাং-ন্যি-মার ()  দ্বিতীয় পুত্র ছিলেন। ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা () নামক তিনজন তিব্বতীর সাথে তাকেও ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি বিদ্যুৎ প্রকৌশলবিদ্যায় স্নাতক হয়ে ১৯১৮ খ্রিষ্টাব্দে তিব্বতে ফিরে আসেন। এরপর তিনি ১৯১৯ খ্রিষ্টাব্দে পুনরায় শিক্ষালাভের উদ্দেশ্যে ইংল্যান্ড যাত্রা করে পাঁচ বছর পরে দোদে উপত্যকায় একটি জলবিদ্যুৎ কেন্দ্র স্থাপনের জন্য প্রয়োজনীয় যন্ত্রপাতি নিয়ে তিব্বত ফিরে আসেন। ১৯২১ খ্রিষ্টাব্দ থেকে তিব্বত সরকারের আধিকারিক রূপে কাজ করে ১৯২৭ খ্রিষ্টাব্দের মধ্যে দোদে উপত্যকায় তিব্বতের প্রথম জলবিদ্যুৎ কেন্দ্র স্থাপন করতে সক্ষম হন। ১৯৩৫ খ্রিষ্টাব্দে তিনি দ্রাপচি অঞ্চলে অপর একটি জলবিদ্যুৎ কেন্দ্র প্রতিষ্ঠা করেন। এই সময় তিনি সরকারের হয়ে ইংরেজি অনুবাদকের কাজও করেন। ১৯৪৩ খ্রিষ্টাব্দের সেপ্টেম্বর মাস থেকে তিনি বিদেশ দপ্তরের সহায়ক রূপেও দায়িত্ব পালন করেন।

পাদটীকা

তথ্যসূত্র 

১৯০১-এ জন্ম
১৯৪৫-এ মৃত্যু
তিব্বতী প্রকৌশলী
শিরিষ

শিরিষ(বৈজ্ঞানিক নাম Albizia lebbeck, স্থানীয় নাম কড়ই, সৃষ্টিকড়ই, এন্ডিকড়ই) হচ্ছে Albizia গণের একটি প্রজাতি। এটি মূলত ইন্দোমালয় এবং নিউ গিনি ও উত্তর অস্ট্রেলিয়া  অঞ্চলের উদ্ভিদ। তবে ক্রান্তীয় এবং উপক্রান্তীয় অঞ্চলে এই উদ্ভিদ চাষ হয় অথবা স্বাভাবিক ভাবে জন্মায়। এর ইংরেজি নাম হচ্ছে Lebbeck, Lebbek Tree, Flea Tree, Frywood, Koko এবং Woman's tongues Tree। Albizia গণের সকল প্রজাতির সাধারণ নাম শিরিষ হলেও গণের একটি ব্যাপক বিস্তৃত সদস্য হওয়ায় এই গাছের নাম ও শিরিষ হয়েছে।

গঠন
শিরীষ গাছ ছায়াতরু হিসাবে পথের ধারে লাগানো হয়ে থাকে। গাছটি ১৮-৩০ মিটার পর্যন্ত লম্বা হতে পারে। পাতাগুলো ৭.৫-১৫ সেমি. হয়। ফুলগুলো সাদা। পুংকেশর ২.৫-৩.৮ সেমি. হয়। গাছের ফল  ৮-১০ সেমি লম্বা এবং ৪-৬ সেমি চওড়া সাদা চ্যপ্টা শুকনো ফল গাছে ঝুলতে থাকে, ফলের মাঝখানে বোতামের মতো গোল গোল বীজের দাগ থাকে।

ব্যবহার
পরিবেশ ব্যবস্থাপনা, পশু খাদ্য, ওষুধ এবং কাঠের জন্য এর চাষ করা হয়। উত্তর এবং দক্ষিণ আমেরিকায় ছায়া দানকারী উদ্ভিদ হিসেবে এর চাষ করা হয়। ভারত এবং পাকিস্তানে এই উদ্ভিদের কাঠ ব্যবহার করা হয়। শিরিষ গাছের কাঠের ঘনত্ব ০.৫৫-০.৬৬ গ্রাম/সেমি.৩ অথবা তারও বেশি।

গুনাগুণ
 দীর্ঘদিন থেকে একজিমা ও হাঁপানির হাত থেকে নিস্তার পেতে এ গাছের মুলের ছালের চূর্ণ উপকারী।
 বিষাক্ত পোকা-মাকড়ের কামড়ের বিষক্রিয়া নষ্টের জন্য এর ছাল উপকারী।
 যদি দাঁত নড়তে থাকে, তা বন্ধেত জন্য ও মাড়ি শক্ত করতে এর ছাল উপকারী।
 চোখ ওঠা সমস্যায় শিরীষের বীজ চোখে কাজলের মত ঘসে দিলে চোখ উপকার হয়।

শ্রেণিবিন্যাস
শিরিষের শ্রেণিবিন্যাসের ইতিহাস খুব জটিল। কার্ল লিনিয়াস প্রজাতিটিকে Mimosa lebbeck হিসেবে বর্ণনা করেন। George Bentham প্রজাতিটিকে বর্তমান গণে স্থাপন করেন। অনেক সময় lebbeck ভুল করে lebbek বানান করা হয়।
এর প্রতিশব্দগুলো হচ্ছেঃ
 Acacia lebbeck (L.) Willd.
 Acacia macrophylla Bunge
 Acacia speciosa (Jacq.) Willd.
 Albizia latifolia B.Boivin
 Albizia lebbeck (L.) Benth. var. leucoxylon Hassk.
 Albizia lebbeck (L.) Benth. var. pubescens Haines
 Albizia lebbeck (L.) Benth. var. rostrata Haines
Albizia rostrata Miq. is Archidendron globosum.
 Feuilleea lebbeck (L.) Kuntze
 Inga borbonica Hassk.
 Inga leucoxylon Hassk.
 Mimosa lebbeck L.
 Mimosa lebbek L. (orth.var.)
 Mimosa sirissa Roxb.
 Mimosa speciosa Jacq.
Mimosa speciosa Thunb. is Albizia julibrissin.
 Pithecellobium splitgerberianum Miq.

তথ্যসূত্র

উদ্ভিদ
ভারতের উদ্ভিদ
নেপালের উদ্ভিদ
ঔষধি উদ্ভিদ
অস্ট্রেলিয়ার উদ্ভিদ
এশিয়ার ঔষধি উদ্ভিদ
এশিয়ার উদ্ভিদ
মিয়ানমারের উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ভারতের অস্থায়ী সরকার

এই নিবন্ধটি প্রথম বিশ্বযুদ্ধের সময় কাবুলে গঠিত সরকার সম্পর্কিত। সুভাষচন্দ্র বসু কর্তৃক দ্বিতীয় বিশ্বযুদ্ধের সময় প্রতিষ্ঠিত অস্থায়ী সরকারের জন্য দেখুন আর্জি হুকুমত-এ-আজাদ হিন্দ।

ভারতের অস্থায়ী সরকার ১৯১৫ সালের ১ ডিসেম্বর প্রথম বিশ্বযুদ্ধ চলাকালীন সময় কেন্দ্রীয় শক্তির সমর্থনে আফগানিস্তানের কাবুলে ভারতীয় জাতীয়তাবাদী নেতাদের দ্বারা প্রতিষ্ঠিত হয়। এটি ছিল একটি প্রবাসী সরকার। ভারতের স্বাধীনতা আন্দোলনের জন্য এই সরকার আফগান আমির, জারশাসিত (পরে বলশেভিক) রাশিয়া, চীন ও জাপানের কাছ থেকে সমর্থনের জন্য কাজ করে। কাবুল মিশনের সমাপ্তির পর বার্লিন কমিটি, জার্মানি ও তুরস্কের প্রতিনিধিদের নিয়ে এই সরকার গঠিত হয়। এতে মহেন্দ্র প্রতাপ রাষ্ট্রপতি, মাওলানা বরকতউল্লাহ প্রধানমন্ত্রী, উবাইদুল্লাহ সিন্ধি স্বরাষ্ট্রমন্ত্রী, মৌলবি বশির যুদ্ধ মন্ত্রী ও চম্পকরমন পিল্লাই পররাষ্ট্রমন্ত্রী ছিলেন। আফগান আমির প্রকাশ্য সমর্থন দিতে সম্মত না হলেও এই অস্থায়ী সরকার আফগান সরকারের অভ্যন্তরীণ প্রশাসনের কাছ থেকে উল্লেখযোগ্য সমর্থন লাভ করে। শেষপর্যন্ত ব্রিটিশদের চাপের কারণে ১৯১৯ সালে এই সরকার আফগানিস্তান থেকে নিজেদের সরিয়ে নেয়।

তথ্যসূত্র 

 .
 .
 .
 .
 .

আরও দেখুন 

অস্থায়ী সরকার
ভারতের স্বাধীনতা আন্দোলন
হিন্দু-জার্মান ষড়যন্ত্র
বাংলাদেশের ডাকটিকিটে ব্যক্তিদের তালিকা

এটি বাংলাদেশের ডাকটিকিটের ব্যক্তিদের তালিকা।

আরও দেখুন
 বাংলাদেশের ডাকটিকিট এবং ডাক ইতিহাস

তথ্যসূত্র 

 স্কট ক্যাটালগ

ডাকটিকিটে ব্যক্তিদের তালিকা
বাংলাদেশের যোগাযোগ সম্পর্কিত তালিকা
বাংলাদেশে যোগাযোগ
বাংলাদেশের বিভিন্ন বিষয়ভিত্তিক তালিকা
বাংলাদেশী ব্যক্তিবর্গের তালিকা
দ্বিতীয় ইয়াজিদ

ইয়াজিদ বিন আবদুল মালিক বা দ্বিতীয় ইয়াজিদ (৬৮৭ – ২৬ জানুয়ারি ৭২৪) () ছিলেন একজন উমাইয়া খলিফা। তিনি ৭২০ থেকে ৭২৪ সালে তার মৃত্যুর আগ পর্যন্ত খলিফা হিসেবে আসীন ছিলেন।

দ্বিতীয় ইয়াজিদ তার পূর্ববর্তী খলিফা দ্বিতীয় উমরের মৃত্যুর পর খলিফা হন। উমর খারেজিদের সাথে আলোচনা করলেও তিনি তাদের সাথে লড়াইয়ে অবতীর্ণ হন। ইয়াজিদের সেনারা বিজয় লাভ করে এবং খারেজিদের নেতা শাওদাব নিহত হয়। উমরের মৃত্যুর পর ইয়াজিদ ইবনে আল মুহাল্লাব বন্দীদশা থেকে পালিয়ে ইরাকের দিকে চলে যান এবং সেখানে সমর্থন লাভে সক্ষম হন। তিনি দ্বিতীয় ইয়াজিদকে খলিফা হিসেবে মেনে নিতে অস্বীকৃতি জানান এবং পাল্টা শক্তির উত্থান ঘটান। প্রাথমিকভাবে সফল হলেও পরে তিনি মাসলামা ইবনে আবদুল মালিকের সেনাদের কাছে পরাজিত ও নিহত হন।

আল আন্দালুস (ইবেরিয়ান উপদ্বীপ), উত্তর আফ্রিকা ও সাম্রাজ্যের পূর্ব অংশে গৃহযুদ্ধ শুরু হয়। ৭২০-৭২১ সালে (১০২ হিজরি) ইফ্রিকিয়ায় গভর্নর ইয়াজিদ ইবনে মুসলিমকে সরিয়ে পূর্ববর্তী গভর্নর মুহাম্মদ ইবনে ইয়াজিদ ক্ষমতায় আসেন। খলিফা এটি মেনে নেন এবং মুহাম্মদ ইবনে ইয়াজিদকে ইফ্রিকিয়ার গভর্নর হিসেবে নিশ্চিত করেন।

আর্মেনিয়া ও আজারবাইজানে ইয়াজিদের গভর্নর আল জাররাহ ইবনে আবদাল্লাহ ককেসাসের দিকে অগ্রসর হন এবং ৭২২-২৩ সালে (১০৩ হিজরী) বালানজার অধিকার করেন। একই বছর মদিনার গভর্নর আবদুর রহমান ইবনে দাহহাক একজন নারীকে জোরপূর্বক বিয়ে করতে বাধ্য করে খলিফার বিরাগভাজন হন। সে নারী ইয়াজিদের কাছে অভিযোগ করেন। ইয়াজিদ আবদুল রহমানকে সরিয়ে আবদুল ওয়ালিদ ইবনে আবদাল্লাহকে তার স্থলে বসান।

বাইজাইন্টাইন কাহিনীকার থিওফানস দ্য কনফেসার উল্লেখ করেন যে একজন জাদুগর ইয়াজিদকে বলেছিলেন যে তিনি যদি খ্রিষ্টান আইকনের বিরোধিতা করেন তবে চল্লিশ বছর রাজত্ব করতে পারবেন। ইয়াজিদ তা করেন কিন্তু সে বছর তার মৃত্যু হয়। অসন্তুষ্টদের মধ্যে উমাইয়া বিরোধীরা শক্তি অর্জন করে। আল তাবারির বিবরণ অনুযায়ী আব্বাসীয়রা ৭২০-৭২১ সাল (১০২ হিজরি) থেকে নিজেদের উদ্দেশ্য উন্নীত করছিল। তারা ইতোমধ্যেই একটি শক্তি গড়ে তুলছিল যা পরবর্তীতে উমাইয়াদেরকে ৭৫০ সালে উৎখাত করে।

দ্বিতীয় ইয়াজিদ ৭২৪ সালে যক্ষ্মায় আক্রান্ত হয়ে মারা যান। এরপর তার ভাই হিশাম ইবনে আবদুল মালিক খলিফা হন।

তথ্যসূত্র

মুহাম্মদ ইবনে জারির আল তাবারি, History v. 24 "The Empire in Transition", transl. David Stephan Powers, Suny, Albany, 1989.
থিওফানস দ্য কনফেসার, The Chronicle of Theophanes, transl. Harry Turtledove, University of Pennsylvania Press, Philadelphia, 1982

৬৮৭-এ জন্ম
৭২৪-এ মৃত্যু
উমাইয়া খলিফা
যক্ষ্মায় মৃত্যু
৮ম-শতাব্দীর খলি ফা
৬৯০-এর দশকে জন্ম
৮ম শতাব্দীর আরব ব্যক্তি
আতিকা বিনতে ইয়াজিদ

আতিকা বিনতে ইয়াজিদ ছিলেন একজন উমাইয়া রাজকন্যা। তিনি খলিফা প্রথম ইয়াজিদের কন্যা ও আবদুল মালিক ইবনে মারওয়ানের স্ত্রী ছিলেন। ইসলাম বিশেষত হাদিস নিয়ে অধ্যয়নের কারণে কেউ কেউ তাকে পণ্ডিত বলে অবিহিত করেন। আবু সুফিয়ানের পরিবারের গরিব সদস্যদেরকে তার সকল অর্থ দিয়ে দেয়ার কারণে তাকে দানশীলও বলা হয়।

চৌদ্দ জন উমাইয়া খলিফার মধ্যে বারোজনের সাথে আত্মীয়তার কারণে তিনি পরিচিত। একারণে তাকে তাদের সামনে হিজাব মেনে চলতে হত না। খলিফাদের সাথে এত বেশি সংখ্যক মাহরাম সম্পর্কযুক্ত আর কোনো নারীর বিবরণ পাওয়া যায় না।

তথ্যসূত্র 

৮ম শতাব্দীতে মৃত্যু
উমাইয়া রাজবংশ
আরব রাজকুমারী
আরব নারী
মুহাদ্দিস
৮ম শতাব্দীর আরব ব্যক্তি
খলিফার কন্যা
ত্রিভুবনপাল

ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন।

পরিচয় 
গৌড়ের নিকটে অবস্থিত খালিমপুরে আবিষ্কৃত তাম্রশাসন থেকে জানা যায়, ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন, কিন্তু পিতার রাজত্বকালেই তাঁর মৃত্যু ঘটে।

তথ্যসূত্র 

পাল রাজবংশ
বাকপাল

বাকপাল দ্বিতীয় পাল সম্রাট ধর্মপালের ভ্রাতা ছিলেন।

সংক্ষিপ্ত পরিচিতি 
ভাগলপুরে আবিষ্কৃত নারায়ণপালের তাম্রশাসন থেকে জানা যায় যে, বাকপাল জ্যেষ্ঠ ভ্রাতা ধর্মপালের শাসনাধীনে থেকে পাল সাম্রাজ্য শত্রুমুক্ত করেছিলেন। রাখালদাস বন্দ্যোপাধ্যায় এই তাম্রশাসন বিশ্লেষণ করে মত দিয়েছেন, যে তার জয়পাল নামক এক পুত্র ছিল।

পাদটীকা

তথ্যসূত্র 

পাল রাজবংশ
জয়পাল

জয়পাল দ্বিতীয় পাল সম্রাট ধর্মপালের ভ্রাতুষ্পুত্র ছিলেন।

পরিচয় 
ভাগলপুরে আবিষ্কৃত নারায়ণপালের তাম্রশাসনে পাল সম্রাট দেবপালকে জয়পালের পূর্বজ বলে উল্লেখ করা হয়েছে বলে অক্ষয়কুমার মৈত্রেয় জয়পালকে পাল সম্রাট ধর্মপালের পুত্র ও দেবপালের ভ্রাতা বলে মনে করেছেন। কিন্তু এই তাম্রশাসনের চতুর্থ শ্লোকে ধর্মপালের কনিষ্ঠ ভ্রাতা বাকপালের এবং ঠিক তার পরের শ্লোকেই জয়পালের গুণকীর্তন করা হয়েছে। তাছাড়া ধর্মপাল ও দেবপালের কোন তাম্রশাসনে জয়পালের উল্লেখ নেই। এই সকল কারণে রাখালদাস বন্দ্যোপাধ্যায় অক্ষয়কুমার মৈত্রেয়ের মতকে খন্ডন করে মত দিয়েছেন যে, জয়পাল বাকপালের পুত্র ছিলেন।

তথ্যসূত্র 

পাল রাজবংশ
ভারতের রাষ্ট্রপতিদের তালিকা

ভারতের রাষ্ট্রপতি হলেন ভারতের প্রথম শ্রেণির নাগরিক এবং রাষ্ট্র প্রধান। রাষ্ট্রপতি পদ ছাড়াও তিনি ভারতের আইনবিভাগ, শাসনবিভাগ ও বিচারবিভাগের সকল শাখার আনুষ্ঠানিক প্রধান এবং ভারতের সামরিক বাহিনীর সর্বাধিনায়ক।

তালিকা 
রঙের চাবি

সময়রেখা

from: 25/07/2017 till: 25/07/2022 color:pres text:"শ্রী রামনাথ কোবিন্ড" fontsize:10
</timeline>

জন্মস্থান অনুযায়ী রাষ্ট্রপতিগণ

আরও দেখুন 
 ভারতের রাষ্ট্রপতি
 ভারতের উপরাষ্ট্ৰপতিদের তালিকা
 ভারতের রাষ্ট্রপ্রধানদের তালিকা

তথ্যসূত্র
সাধারণ

 
 

নির্দিষ্ট

বহিঃসংযোগ 
 ভারতের রাষ্ট্রপতির অফিসিয়াল ওয়েবসাইট
 Rediff.com – ভারতের রাষ্ট্রপতিরা 
 The Hindu – A presidential poll in the coalition age   
 Zee News: সাবেক রাষ্ট্রপতিরা 

ভারতের রাষ্ট্রপতি
ভারতের রাজনৈতিক পদাধিকারীদের তালিকা
জাতীয় রাষ্ট্রপতিদের তালিকা
ভারত সরকার-সম্পর্কিত তালিকা
বুনিপ

বুনিপ বা কিয়ানপ্রেটি হল অস্ট্রেলীয় আদিবাসীদের উপকথা হতে প্রাপ্ত একটি বিশালাকৃতির পৌরাণিক কল্পিত জলচর প্রাণী, যা জলাধার বা ডোবায় শিকারের আশায় গা এলিয়ে ঘাপটি মেরে বসে থাকে। অঞ্চলভেদে অস্ট্রেলীয়ার আদিবাসীরা একে বিভিন্ন নামে ডেকে থাকে। উনিশ শতকের পর থেকে বিভিন্ন জনপ্রিয় ঔপন্যাসিক তাদের সাহিত্যকর্মে এই জীবটিকে স্থান দেন। প্রখ্যাত বাঙালি লেখক বিভুতিভূষণ বন্ধোপাধ্যায়ের চাঁদের পাহাড় নামক উপন্যাসেও একে দেখা যায়। অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।

বুনিপ শব্দটির উৎপত্তি দক্ষিণ-পূর্ব অস্ট্রেলিয়ার আদিবাসীর Wemba-Wemba বা Wergaia ভাষা থেকে শনাক্ত করা হয়েছে।

অর্থ 
অস্ট্রেলীয় আদিবাসীদের কাছে সাধারণত বুনিপ শব্দটি অর্থ "শয়তান" বা "মন্দ আত্মা"।

বুনিপ শব্দটি ১৮৪০ দশকের মাঝামাঝি পর্যন্ত ইংরেজি ছাপায় প্রকাশিত হয়নি। 1850-এর দশকে, বুনিপ বেশীরভাগ অস্ট্রেলিয়াবাসীদের কাছে প্রতারক, ভণ্ড, উমেদার এরূপ শব্দের সমার্থক শব্দে পরিণত হয়।

বুনিপ শব্দটি কয়েকটি অস্ট্রেলিয়ান প্রসঙ্গে পাওয়া যায়, যেমন বুনিপ নদী (Bunyip River)  (যা দক্ষিণ ভিক্টোরিয়াতে Westernport Bayতে প্রবাহিত হয়) এবং ভিক্টোরিয়ার বুনিপ শহর।

বৈশিষ্ট্য 
বুনিপ জন্তুটির বর্ণনা এক এক জায়গায় এক এক রকম। যাইহোক, বেশকিছু উনিশ শতকের পত্রিকার খবর অনুযায়ী, বুনিপের সাধারণ বৈশিষ্ট্যগুলি হল কুকুরের মত মুখ, কুমিরের মতো মাথা, কালো লোম, ঘোড়ার মতো  লেজ, সিন্ধুঘোটকের মতো flipper এবং দাঁত  বা হাঁসের মত ঠোঁট।

তথ্যসূত্র

বহিঃসংযোগ 

কল্পিত জীব
জলজ প্রাণী
ইবনে তুফায়েল

ইবন তুফাঈল (; ১১০৫–১১৮৫) ছিলেন আন্দালুসিয়া মুসলিম বহুবিদ্যাবিশারদ। তিনি একাধারে লেখক, দার্শনিক, ধর্মতত্ত্ববিদ, চিকিৎসক, জ্যোতির্বিজ্ঞানী ও উজির ছিলেন। একজন দার্শনিক এবং ঔপন্যাসিক হিসেবে, তিনি প্রথম দার্শনিক উপন্যাস হাই ইবনে ইয়াকজান রচনার জন্য সবচেয়ে বিখ্যাত। পাশ্চাত্য জগতে তিনি ফিলোসফিকাল অটোডিডাকটাস নামে পরিচিত। একজন চিকিৎসক হিসেবে, তিনি ব্যবচ্ছেদ ও ময়নাতদন্তের প্রাথমিক সমর্থক ছিলেন, যা তার উপন্যাসে প্রকাশ করা রয়েছে।

জীবনী 
তিনি গ্রানাদায় জন্মগ্রহণ করেন এবং ইবনে বাজার দ্বারা শিক্ষিত হন। তার পরিবার আরবের কায়স গোত্রের ছিল। তিনি ১১৫৪ সালে সেউতা এবং ট্যাঙ্গিয়ারের শাসক সহ বেশ কয়েকটি নেতার সচিব ছিলেন। তিনি গ্রানাদার শাসকের সচিব হিসেবেও কাজ করেছিলেন এবং পরে আলমোহাদ খলিফা আবু ইয়াকুব ইউসুফের উজির ও চিকিৎসক হিসেবেও কাজ করেছিলেন। যাকে তিনি ১১৬৯ সালে তার নিজের ভবিষ্যতের উত্তরসূরি হিসেবে ইবনে রুশদকে সুপারিশ করেছিলেন।

ইবনে রুশদ ১১৮২ সালে অবসর গ্রহণের পর ইবনে তুফায়েলের উত্তরসূরি হন; ইবনে তুফায়েল বেশ কয়েক বছর পর ১১৮৫ সালে মরক্কোতে মারা যান। জ্যোতির্বিজ্ঞানী নুর আদ-দ্বীন আল-বিতুজিও ইবনে তুফাইলের শিষ্য ছিলেন। আল-বিতুজি জ্যোতির্বিজ্ঞানের অ্যারিস্টটেলিও পদ্ধতি অনুসরণ করার জন্য তাঁর দ্বারা প্রভাবিত হয়েছিলেন, কারণ তিনি মূলত জ্যোতির্বিজ্ঞানের টলেমাইক পদ্ধতি অনুসরণ করেছিলেন।

অনেক ইসলামী দার্শনিক, লেখক, চিকিৎসক এবং জ্যোতির্বিজ্ঞানী ইবনে তুফাইল এবং তার কাজ দ্বারা প্রভাবিত হয়েছেন। এই ব্যক্তিদের মধ্যে রয়েছে নুর আল-দিন আল-বিত্রুজি, আবু আবদুল্লাহ মুহাম্মদ আল-আব্বার, আব্দুল-ওয়াহিদ আল-মাররাকুশি, আহমেদ মোহাম্মদ আল-মাক্কারি, এবং ইবনে আল-খাতিব।

আরও দেখুন 
 ইসলামি দর্শন
 আরবি সাহিত্য

তথ্যসূত্র

গ্রন্থপঞ্জি

বহিঃসংযোগ 
 The Online Books Page; Online Books by: Muḥammad ibn ʻAbd al-Malik Ibn Ṭufayl
 Hayy bin Yaqzan by Ibn Tufayl
  (PDF version)
 Ibn Tofail in "History of Philosophy in Islam", by T.J. de Boer, 1904, at sacred-texts.com
 About Ibn Tufail
 Ibn Tufayl's view of education implicit in his work Hayy Ibn Yaqzan, by Silvio Sergio Scatolini Apostolo 
 Ibn Tufail

১১০০-এর দশকে জন্ম
১১৮৫-এ মৃত্যু
১২শ শতাব্দীর আরব ব্যক্তি
মধ্যযুগীয় আরব জ্যোতির্বিজ্ঞানী
মধ্যযুগীয় আরব চিকিৎসক
সুন্নি মুসলিম পণ্ডিত
মুসলিম দার্শনিক
মুরিশ লেখক
১২শ শতাব্দীর দার্শনিক
ভারতের উপরাষ্ট্ৰপতিদের তালিকা

ভারতের উপরাষ্ট্ৰপতিদের সম্পূর্ণ তালিকাতে ১৯৫০ সাল থেকে ভারতীয় সংবিধান গ্রহণ করার পর ভারতের উপরাষ্ট্ৰপতি হিসাবে অফিসে শপথ গ্রহণ করা সকল ব্যক্তিগণের নাম অন্তর্ভুক্ত করা হয়েছে।পাশাপাশি এরা রাজ্যসভায় সভাপতিত্ব করেন।

তালিকা

আরও দেখুন 
 ভারতের উপরাষ্ট্রপতি
 ভারতের রাষ্ট্রপতি
 ভারতের রাষ্ট্রপতিদের তালিকা

ভারতের উপরাষ্ট্রপতি
ভারত সরকার
ভারতের রাজনৈতিক পদাধিকারীদের তালিকা

উপরাষ্ট্রপতি
মালিবু হিন্দু মন্দির

মালিবু হিন্দু মন্দির (তামিল: மாலிபூ ஹிந்து கோவில்) ১৯৮১ সালে ক্যালিফোর্নিয়ার মালিবুতে নির্মাণ করা হয়। এই মন্দিরটি ভগবান ভেঙ্কটেশ্বর কে নিবেদন করা। মন্দিরটি ক্যালিফোর্নিয়ার হিন্দু মন্দির সমাজ নামে একটি সংগঠন চালায়। এই মন্দিরটি তামিল স্থাপত্যের একটি নিদর্শন।  দক্ষিণ ক্যালিফরনিয়ার হিন্দু ভক্তরা এই মন্দিরটিতে প্রার্থনার জন্য আসেন। এই মন্দিরটিতে অনেক খানি জায়গা বরাদ্দ মেডিটেশনের জন্য। তাছাড়া এখানে ভক্তদের সমাবেশ বিভিন্ন সাংস্কৃতিক ও ধর্মীয় অনুষ্ঠান আয়োজনের সুব্যাবস্থা আছে।

মন্দির কমপ্লেক্স 
মন্দির কমপ্লেক্সটি দুই ভাগে বিভক্ত। উপরের কমপ্লেক্সে ভেঙ্কটশ্বর এবং নিচের কমপ্লেক্সে শিবের আরাধনা করা হয়।

জনপ্রিয় মাধ্যমে মন্দিরটির ব্যবহার 
১৯৯৭ সালে ক্রিস ফালি অভিনীত বেভের্লি হিল্লস নিনজা চলচ্চিত্রের একটি দৃশ্যে এই মন্দিরটি ব্যবহার করা হয়। ১৯৯৮ সালে তামিল চলচ্চিত্র জিন্স-এর একটি গানে মন্দিরটি কয়েকটি দৃশ্য ছিল। ২০০৬ সালের জানুয়ারি মাসে জনপ্রিয় সঙ্গীত শিল্পী ব্রিটনি স্পিয়ারস তার সন্তানকে নিয়ে এই মন্দিরে পুরোহিতের কাছে আশীর্বাদ নিতে আসেন যা সংবাদমাধ্যম গুলোর বিশেষ সংবাদ ছিল সে সময়ে।

তথ্যসূত্র

বহিঃসংযোগ

 অফিশিয়াল ওয়েবসাইট
 ওয়েব্যাক মেশিনে আর্কাইভকৃত মূল ওয়েবসাইট
 মালিবু মন্দিরের ছবি 
 Home&Abroad – Visitor information and review

কালাবাসাস, ক্যালিফোর্নিয়া
ক্যালিফোর্নিয়ার হিন্দু মন্দির
শ্রী স্বামীনারায়ণ মন্দির, অকল্যান্ড

শ্রী স্বামীনারায়ণ মন্দির স্বামীনারায়ণ সম্প্রদায়ের মন্দির। নিউজিল্যান্ডের অকল্যান্ডে অবস্থিত স্বামীনারায়ণ মন্দিরটি নিউজিল্যান্ডে এই সম্প্রদায়ের প্রথম মন্দির।

ইতিহাস 
নিউজিল্যান্ডের অকল্যান্ডে সব থেকে বেশি সংখ্যক ভারতীয় হিন্দু বসবাস করে এবং এখানে সাম্প্রতিক কয়েক বছরে বেশ কয়েকটি হিন্দু মন্দির তৈরি হয়েছে। সাম্প্রতিক কালে অকল্যান্ডের এই স্বামীনারায়ণ মন্দিরটি হিন্দু সম্প্রদায়কে বিশেষ  ভাবে আলোড়িত করেছে। প্রায় পাঁচ বছরের বেশি সময় ধরে মন্দির নির্মাণের জন্য পরিকল্পনা করা হয়েছে।মন্দিরের দেয়ালগাত্রে খুব নিখুত ভাবে খোদাই করা হয়েছে।মন্দিরের দেয়াল,পিলার,শিখরের কারুকাজ এবং নকশা করার জন্য নির্মাতা শিল্পী এবং ইঞ্জিনিয়াররা হংকং ও ইউরোপের বিভিন্ন দেশে গিয়েছেন।

২৪ মার্চ,২০০৮ সালে এই মন্দিরে মূর্তির প্রাণ প্রতিষ্ঠা অনুষ্ঠান আয়োজন করা হয়।মূর্তির প্রাণ প্রতিষ্ঠা করেন আচার্য শ্রী কোশালেন্দ্রপ্রসাদজী মহারাজ।

তথ্যসূত্র

বহিঃসংযোগ  
 শ্রী স্বামীনারায়ণ মন্দিরের ওয়েবসাইট 
 http://www.times.co.nz/cms/news/2009/01/two_lives_dedicated_to_helping_others.php 
 http://www.stuff.co.nz//354001 

স্বামীনারায়ণ মন্দির
নিউজিল্যান্ডে হিন্দুধর্ম
নিউজিল্যান্ডের হিন্দু মন্দির
শ্রী স্বামীনারায়ণ মন্দির, নাইরোবি (ইএএসএস)

পূর্ব আফ্রিকা স্বামীনারায়ণ সৎসঙ্গ মন্দিরটি কেনিয়ার রাজধানী নাইরোবিতে ১৯৪৫ সালে নির্মাণ করা হয়। ভারতীয় উপমহাদেশের বাইরে এটাই স্বামীনারায়ণ সম্প্রদায়ের প্রথম মন্দির।

মন্দিরের ইতিহাস 
১৯৪৫ সালে বর্তমানের স্বামীনারায়ণ মন্দিরে প্রকটিত হয়।১৯৫৭ সালে আচার্য মহারাজশ্রী তেজেন্দ্রপ্রসাদ এই মন্দিরে স্বামীনারায়ণের প্রাণপ্রতিষ্ঠা করেন।

আরও দেখুন

তথ্যসূত্র 

স্বামীনারায়ণ মন্দির
কেনিয়ার হিন্দু মন্দির
মহেন্দ্রপাল

মহেন্দ্রপাল ছিলেন পাল সাম্রাজ্যের চতুর্থ সম্রাট । তিনি ছিলেন পাল রাজা দেবপাল এবং তার রাণী মহাতার পুত্র।

জগজ্জীবনপুরের তাম্রশাসন 
পাল যুগের বিভিন্ন সূত্র থেকে মহেন্দ্রপালের নাম পাওয়া গেলেও ঐতিহাসিকেরা বহুকাল ধরে এই মহেন্দ্রপাল বলতে প্রতিহার বংশের প্রথম মহেন্দ্রপালের কথাই মনে করতেন। তারা দেবপালের পরবর্তী পাল সম্রাট হিসেবে প্রথম বিগ্রহপালের উল্লেখ করতেন।  কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। মহেন্দ্রপালের রাজত্বের সপ্তম বছরে উৎকীর্ণ এই তাম্রশাসন থেকে আরো জানা যায় যে, মহেন্দ্রপালের মহাসেনাপতি বজ্রদেব নন্দদীর্ঘিকা উদ্রঙ্গ নামক স্থানে একটি বৌদ্ধবিহার স্থাপন করেছিলেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।

তথ্যসূত্র 

পাল রাজবংশ
৮৫৪-এ মৃত্যু
পাল রাজা
কন্টিনেন্টাল আর্মি

কন্টিনেন্টাল আর্মি আমেরিকার স্বাধীনতা যুদ্ধ শুরু হওয়ার পর তৎকালীন উপনিবেশসমূহ (যা পরবর্তীতে যুক্তরাষ্ট্র হিসেবে গঠিত হয়) কর্তৃক গঠিত হয়। ১৭৭৫ সালের ১৪ জুন কন্টিনেন্টাল কংগ্রেসের একটি ঘোষণার মাধ্যমে প্রতিষ্ঠিত এই বাহিনী সৃষ্টির উদ্দেশ্য ছিল গ্রেট ব্রিটেনের কাছ থেকে তের উপনিবেশের বিদ্রোহে সামরিক সহায়তা করা। স্থানীয় মিলিশিয়া ও ভিন্ন ভিন্ন অঙ্গরাজ্যের অধীন সেনাদের কাছ থেকে কন্টিনেন্টাল আর্মি সহায়তা লাভ করে। জেনারেল জর্জ ওয়াশিংটন পুরো যুদ্ধের সময়জুড়ে সেনাবাহিনীর কমান্ডার ইন চিফ ছিলেন

১৭৮৩ সালের প্যারিসের চুক্তি মাধ্যমে যুদ্ধ শেষ হওয়ার পর কন্টিনেন্টাল আর্মির অধিকাংশ ভেঙে দেয়া হয়। প্রথম ও দ্বিতীয় রেজিমেন্ট নিয়ে ১৭৯২ সালে লিজিওন অব দ্য ইউনাইটেড স্টেটসের নিউক্লিয়াস গঠিত হয়। জেনারেল এন্থনি ওয়েইন এর প্রধান ছিলেন। ১৭৯৬ সালে তা ইউনাইটেড স্টেটস আর্মির ভিত্তিতে পরিণত হয়।

আরও দেখুন 
 কন্টিনেন্টাল আর্মির বিভাগ
 কন্টিনেন্টাল নেভি
 যুক্তরাষ্ট্রের সেনাবাহিনীর ইতিহাস

তথ্যসূত্র

আরও পড়ুন 
 Lengel, Edward G. General George Washington: A Military Life. New York: Random House, 2005. .
 Royster, Charles. A Revolutionary People at War: The Continental Army and American Character, 1775–1783. Chapel Hill: University of North Carolina Press, 1979. .
 Carp, E. Wayne. To Starve the Army at Pleasure: Continental Army Administration and American Political Culture, 1775–1783. Chapel Hill: University of North Carolina Press, 1984. .
 Gillett, Mary C. The Army Medical Department, 1775–1818. Washington: Center of Military History, U.S. Army, 1981.
 Martin, James Kirby, and Mark Edward Lender. A Respectable Army: The Military Origins of the Republic, 1763–1789. 2nd ed. Wheeling, Illinois: Harlan Davidson, 2006. .
 Mayer, Holly A. Belonging to the Army: Camp Followers and Community during the American Revolution. Columbia: University of South Carolina Press, 1999. ; .
 

Reference materials
 RevWar75.com  provides "an online cross-referenced index of all surviving orderly books of the Continental Army".
 Wright, Robert K. The Continental Army. Washington, D.C.: United States Army Center of Military History 1983. Available, in part, online  from the CMH website
 Bibliography of the Continental Army  compiled by the United States Army Center of Military History
Primary Sources

বহিঃসংযোগ 
 "Von Steuben's Continentals" (video)

 
বিলুপ্ত সেনাবাহিনী
যুক্তরাষ্ট্রের সেনাবাহিনীর ইতিহাস
১৮-শতকের যুক্তরাষ্ট্রের সামরিক ইতিহাস
এ. এফ. সালাহ্উদ্দীন আহমদ

এ. এফ. সালাহ্উদ্দীন আহমদ (২১ সেপ্টেম্বর ১৯২০ - ১৯ অক্টোবর ২০১৪) ভারতীয় উপমহাদেশের খ্যাতিমান উদারবাদী, মুক্তচিন্তক ঐতিহাসিক। পেশাগত জীবনে বিশ্ববিদ্যালয়ের অধ্যাপক। তিনি বিশ্বাসে ও আচরণে এক অনুকরণীয় দৃষ্টান্ত এবং মুক্তচিন্তা ও ধর্মনিরপেক্ষতার ক্ষেত্রে উল্লেখযোগ্য ব্যক্তিত্ব। সত্য প্রতিষ্ঠিত করার উদ্যোগে তিনি বিশ্ববিদ্যালয়কে সভ্যতার বীজতলা বলেই জেনেছেন। সাক্ষাৎকার গ্রহণ করে তিনি দেশের অনেক গুণী ব্যক্তির মুখ থেকে ইতিহাসের মূল্যবান উপাদানকে সংগ্রহ করেছেন।

শিক্ষাজীবন 
সালাহ্উদ্দীন আহমদ কলকাতা বিশ্ববিদ্যালয় থেকে ইতিহাস বিষয়ে এমএ করেছিলেন। লেখাপড়া করেছিলেন যুক্তরাষ্ট্রের পেনসিলভানিয়া বিশ্ববিদ্যালয়েও। লন্ডন বিশ্ববিদ্যালয় থেকে পিএইচডি করেছিলেন।)

কর্মজীবন 
তিনি ১৯৪৮ সালে জগন্নাথ কলেজের প্রভাষক হিসেবে চাকরি শুরু করেন। পরে তিনি রাজশাহী বিশ্ববিদ্যালয় ইতিহাস বিভাগের প্রভাষক, রিডার এবং পরে অধ্যাপক হয়েছিলেন। তিনি ১৯৮৪ সালে অবসর নেবার পূর্বে জাহাঙ্গীরনগর এবং ঢাকা বিশ্ববিদ্যালয়ের অধ্যাপক ছিলেন।

প্রকাশিত গ্রন্থ 
 সোশাল আইডিয়াস অ্যান্ড সোশাল চেঞ্জ ইন বেঙ্গল: ১৮১৮-১৮৩৫,
 বেঙ্গলি ন্যাশনালিজম অ্যান্ড দ্য এমারজেন্স অব বাংলাদেশ: অ্যান ইনট্রোডাকটরি আউটলাইন,
 হিস্ট্রি অ্যান্ড হেরিটেজ: রিফ্লেকশনস অন সোসাইটি পলিটিক্স অ্যান্ড কালচার অব সাউথ এশিয়া,
 বাঙালির সাধনা ও বাংলাদেশের মুক্তিযুদ্ধ,
 বরণীয় ব্যক্তিত্ব ও স্বাধীন সুহৃদ,
 উনিশ শতকে বাংলার সমাজ-চিন্তা ও সমাজ বিবর্তন,
 ইতিহাসের সন্ধানে,
 ইতিহাস ঐতিহ্য জাতীয়তাবাদ গণতন্ত্র প্রভৃতি।)

পুরস্কার ও সম্মাননা 
 একুশে পদক (১৯৯১);
 স্বাধীনতা পুরস্কার (১৯৯৯);
 বাংলাদেশ সরকার কর্তৃক নিয়োজিত জাতীয় অধ্যাপক (২০১১);
 বাংলা একাডেমী ফেলোশিপ

তথ্যসূত্র

বহিঃসংযোগ 

১৯২৪-এ জন্ম
২০১৪-এ মৃত্যু
বাঙালি মুসলিম
বাংলাদেশী ইতিহাসবিদ
বাংলাদেশের জাতীয় অধ্যাপক
শিক্ষা ও গবেষণায় একুশে পদক বিজয়ী
শিক্ষায় স্বাধীনতা পুরস্কার বিজয়ী
কলকাতা বিশ্ববিদ্যালয়ের প্রাক্তন শিক্ষার্থী
পেনসিলভানিয়া বিশ্ববিদ্যালয়ের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
বাংলা একাডেমির সম্মানিত ফেলো
ঢাকা বিশ্ববিদ্যালয়ের শিক্ষক
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বাঙালি লেখক
বাঙালি ইতিহাসবিদ
দক্ষিণ এশিয়ার ইতিহাসবিদ
সুরেন্দ্রনাথ কলেজের প্রাক্তন শিক্ষার্থী
২০শ শতাব্দীর ভারতীয় মুসলিম
বাংলাদেশী মুসলিম
সালাহউদ্দিন আহমদ (দ্ব্যর্থতা নিরসন)

সালাহউদ্দিন আহমদ এবং প্রায় এই ধরনের নামের বানান দ্বারা বোঝানো হতে পারে -

 সালাহ্উদ্দীন আহমদ –ইতিহাসের অধ্যাপক
 সালাহউদ্দিন আহমেদ –মুক্তিযুদ্ধের বীরউত্তম খেতাবপ্রাপ্ত মুক্তিযোদ্ধা।
সালাহউদ্দিন আহমেদ (রাজনীতিবিদ) –বাংলাদেশ জাতীয়তাবাদী দলের রাজনীতিবিদ, সাবেক যোগাযোগ প্রতিমন্ত্রী এবং কক্সবাজার-১ আসনের সাবেক সংসদ সদস্য।
সালাহউদ্দিন আহমেদ (অ্যাটর্নি জেনারেল) –বাংলাদেশের সাবেক অ্যাটর্নি জেনারেল।
সালাহউদ্দিন আহমেদ –বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।

আরও দেখুন 

সালাহ উদ্দিন আহমেদ –বাংলাদেশ জাতীয়তাবাদী দলের রাজনীতিবিদ এবং ঢাকা-৪ আসনের সাবেক সংসদ সদস্য।
সালাহউদ্দিন আহমেদ মুক্তি –বাংলাদেশি রাজনীতিবিদ ও  ময়মনসিংহ-৫ আসনের সাবেক সংসদ সদস্য।
 সালেহ উদদিন, একজন বাংলাদেশী স্থপতি, অধ্যাপক, লেখক ও শিল্পী।
 সালেহউদ্দিন আহমেদ, বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক বাংলাদেশ ব্যাংকের নবম গভর্নর।

শহর ও প্রদেশ
 সালাহ আদ দিন প্রদেশ